टीम इंडिया के स्टार क्रिकेटर महेंद्र सिंह धौनी को लेकर कई विकेटकीपर बल्लेबाज काफी कुछ बोल चुके हैं। हाल ही में दिनेश कार्तिक ने कहा था कि धौनी के चक्कर में एक बार उन्होंने सोच लिया था कि वो क्रिकेट से संन्यास ले लेंगे या फिर विकेटकीपिंग ही छोड़ देंगे। धौनी के दौर में भारत में जो भी अच्छे विकेटकीपर बल्लेबाज रहे हैं, उनके लिए कहा जाता है कि वो गलत दौर में पैदा हो गए। हालांकि पार्थिव पटेल इस बात से इनकार करते हैं।